o izvajanju pooblastila za sprejetje delegiranih aktov, ki je bilo Komisiji podeljeno z Uredbo (EU) št. 549/2013 Evropskega parlamenta in Sveta o Evropskem sistemu nacionalnih in regionalnih računov v Evropski uniji

POROČILO KOMISIJE EVROPSKEMU PARLAMENTU IN SVETU

Uredba (ES) št. 451/2008 Evropskega parlamenta in Sveta, s katero je bila določena nova klasifikacija proizvodov po dejavnosti (v nadaljnjem besedilu: CPA 2008), je bila sprejeta, da bi se upoštevale statistične zahteve EU. Spremenjena je bila z Uredbo Komisije (EU) št. 1209/2014 (o določitvi „CPA 2.1“), da bi se zagotovili primerljivost in skladnost z mednarodnimi standardi klasifikacije proizvodov, in sicer s posodobljeno Osrednjo klasifikacijo proizvodov Združenih narodov („CPC Ver. 2“).

Komisija ni sprejela delegirane uredbe o metodologiji za izračun in razporeditev PMSFP v nacionalnih računih (člen 2(4) Uredbe (EU) št. 549/2013). Po ustreznih posvetovanjih z državami članicami se je odločila, da metodologije za izračun in razporeditev PMSFP ne bo spremenila.

·Delegirano uredbo Komisije (EU) 2015/1365 o obliki pošiljanja podatkov o izdatkih za raziskave in razvoj.

·Delegirano uredbo Komisije (EU) 2015/1342 o spremembi metodologije za klasifikacijo proizvodov po dejavnosti (CPA) in

To poročilo je treba pripraviti v skladu s členom 7(2) Uredbe (EU) št. 549/2013, s katerim se Komisiji za obdobje petih let od 16. julija 2013, podeli pooblastilo za sprejemanje delegiranih aktov. Komisija mora poročilo o prenesenem pooblastilu pripraviti najpozneje devet mesecev pred koncem petletnega obdobja.

·za zagotovitev zanesljivosti in primerljivosti podatkov ESR 2010 o raziskavah in razvoju, ki jih države članice prikažejo kot bruto investicije v osnovna sredstva. Komisija mora pri izvajanju pooblastil na podlagi tega odstavka zagotoviti, da ti delegirani akti državam članicam ali poročevalskim enotam ne povzročijo znatnejših dodatnih upravnih bremen (člen 2(5)).

·o metodologiji za izračun in razporeditev posredno merjene storitve finančnega posredništva (PMSFP) v nacionalnih računih v skladu z metodologijo, opisano v Prilogi A. To pooblastilo se izvede pred 17. septembrom 2013, tako da se z njim določi revidirana metodologija za izračun in razporeditev PMSFP (člen 2(4));

·o spremembah metodologije ESR 2010, da se vsebine te metodologije podrobneje opredelijo in izboljšajo z namenom zagotoviti usklajeno razlago ali primerljivosti na mednarodni ravni, pod pogojem, da ne spreminjajo njenih temeljnih načel, od proizvajalcev v okviru evropskega statističnega sistema ne zahtevajo dodatnih sredstev za njihovo izvajanje in ne povzročijo spremembe lastnih sredstev (člen 2(2));

b)program (Priloga B k Uredbi), v katerem so določeni roki, do katerih morajo države članice Komisiji (Eurostatu) poslati račune in tabele, zbrane v skladu z metodologijo iz točke (a).

a)metodologijo (Priloga A k Uredbi) za skupne standarde, opredelitve, klasifikacije in računovodska pravila, namenjene pripravi računov in tabel na primerljivih osnovah za namene EU;

Evropski sistem računov 2010 (v nadaljnjem besedilu: ESR 2010) je bil vzpostavljen z Uredbo (EU) št. 549/2013 Evropskega parlamenta in Sveta. ESR 2010 je sistem nacionalnih in regionalnih računov, ki mora izpolnjevati zahteve ekonomske, socialne in regionalne politike Unije. Vključuje:

Z Delegirano uredbo Komisije (EU) 2015/1342 so bile uvedene številne spremembe Priloge A k Uredbi (EU) št. 549/2013. Predvsem je izraz „CPA“ nadomestil izraza „CPA Rev. 2“ in „CPA 2008“. Poleg tega je bilo več izrazov v Prilogi 7.1 o povzetku posameznih kategorij sredstev in poglavju 23 o klasifikacijah usklajenih z Uredbo (EU) št. 1209/2014.

S temi spremembami sta bili z Delegirano uredbo Komisije (EU) 2015/1342 zagotovljeni usklajena razlaga statističnih standardov in njihova mednarodna primerljivost.

Komisija je pri pripravljalnem delu za ta delegirani akt opravila posvetovanja, med drugim tudi na ravni strokovnjakov. V posvetovanja so bili vključeni direktorji za makroekonomsko statistiko, ki so o osnutku delegiranega akta razpravljali na srečanju 17. in 18. decembra 2014, ter Odbor za evropski statistični sistem, ki se je sestal 12. februarja 2015.

Na podlagi teh posvetovanj je Komisija lahko potrdila, da Delegirana uredba Komisije (EU) 2015/1342:

·ni spremenila temeljnih načel sistema ESR 2010;

·ni zahtevala dodatnih sredstev za pripravljavce statistike;

·ni povzročila spremembe lastnih sredstev EU.

Komisija je Delegirano uredbo (EU) 2015/1342 sprejela 22. aprila 2015 ter o tem uradno obvestila Evropski parlament in Svet. Evropski parlament in Svet v dovoljenem trimesečnem roku zadevni delegirani uredbi nista nasprotovala. V Uradnem listu Evropske unije je bila objavljena 4. avgusta 2015, veljati pa je začela 24. avgusta 2015.

b) Delegirana uredba Komisije (EU) 2015/1365 o obliki pošiljanja podatkov o izdatkih za raziskave in razvoj, ki morajo biti prikazani kot bruto investicije v osnovna sredstva, se je štela za potrebno za zagotovitev zanesljivosti in primerljivosti podatkov ESR 2010 o raziskavah in razvoju, ki jih zagotovijo države članice.

Zaradi pomena raziskav in razvoja za gospodarstvo so bile razvite dodatne metode ter usklajene in primerljive oblike pošiljanja podatkov o raziskavah in razvoju v okviru Evropskega statističnega sistema.

Delegirana uredba Komisije (EU) 2015/1365 določa obliko, v kateri morajo države članice Komisiji (Eurostatu) pošiljati podatke o izdatkih za raziskave in razvoj iz nacionalnih računov, da se zagotovita zanesljivost in primerljivost navedenih podatkov. Države članice morajo uporabiti naslednjo obliko podatkov:

(a) AN.1171g, sredstva za raziskave in razvoj, bruto;

(b) AN.1171n, sredstva za raziskave in razvoj, neto;

(c) P.51g, AN.1171, bruto investicije v osnovna sredstva na področju raziskav in razvoja.

Zahteve se uporabljajo za podatke, poslane od 1. avgusta 2015.

Komisija je pri pripravljalnem delu za prvo delegirano uredbo Komisije o tej isti temi, sprejeto leta 2014, opravila posvetovanja, med drugim tudi na ravni strokovnjakov. V posvetovanja so bili vključeni direktorji za makroekonomsko statistiko, ki so o osnutku delegiranega akta razpravljali na srečanju 12. in 13. decembra 2013, ter Odbor za evropski statistični sistem, ki je mnenje na podlagi pisnega postopka predložil 11. marca 2014.

Komisija je zadevno delegirano uredbo sprejela 12. avgusta 2014 ter o tem uradno obvestila Evropski parlament in Svet.

Delovna skupina Sveta za statistiko je 12. septembra 2014 pozvala pravno službo Sveta, naj oceni, ali vsebina zadevne delegirane uredbe ustreza prenosu pooblastil iz člena 2(5) Uredbe (EU) št. 549/2013. Pravna služba Sveta je 25. septembra 2014 izdala mnenje, v katerem je ugotovila, da je v zadevnem delegiranem aktu pooblastilo, ki ga je na Komisijo prenesel zakonodajalec, delno preseženo.

Svet je 7. novembra 2014 potrdil, da namerava nasprotovati delegiranemu aktu, ter o tem obvestil Komisijo in Evropski parlament.

Zato je bil pripravljen nov delegirani akt, da bi se upoštevali razlogi za nasprotovanje Sveta.